  Майя Бывальцева 19-тӥ толсуре Удмуртилэн тӧроез Александр Бречалов Россиысь гурт возёсъя министрлэн нырысетӥ воштӥсеныз Джамбулат Хатуовен удыслэн улосвылын азинскыны луонлыкъёсыз сярысь кенешиз. Со сярысь ивортэ элькун тӧролэн пресс-службаез. Александр Бречалов вераз гуртын транспорт инфраструктураез азинтон но агропром огъетэ инвестициосты кыскыны быгатӥсь ӵектосъёсты быдэстонъя чакланъёс пумысен, кылсярысь, скал гидъёс пуктон. Йӧл поттон элькунын арысь аре йылэ. Йӧллэсь сиён-юонъёс лэсьтӥсь предприятиос экономикая огсыр возисько. Удысысь предприятиос азинско, выль вузпӧръёсты усьто Александр Бречалов, Удмуртилэн тӧроезАрлы йылпумъянъёс лэсьтыса, Александр Бречалов пусйиз, таяз арын улосвылысь агропром огъетын 74 миллиард 900 миллион манет тыр ваньбур поттэмын луоз шуыса. Со миым сярысь 5 миллиард 200 миллион манетлы яке 7,4 процентлы тросгес (2016-тӥ арын — 69,7 миллиард манет). Джамбулат Хатуов улосвылын етӥн будэтонэз азинтонлэн гурт возёс техникаез дырыз-дыръя выльдонлэн кулэлыксэ пусйиз, озьы ик та ӧръёслы кун ласянь юрттэт сётон амалъёс сярысь вераз. Азьвылгес гурт возёсын ужасьёсын пумиськылыкуз Удмуртилэн тӧроез пусйиз, та дыре етӥн будэтон мерлыко ужпумез но быдэстэ шуыса — йӧскалык ӧнеръёсты но ужан интыосты утьыны юрттэ. Но азьланяз та удысэз выль ӟечлыкен ужан ӧре выжтыны кулэ. Та дыре Удмуртиын 10 етӥн заводъёс лыдъясько, соос араз 6 сюрс 600 тонна мертчан поттыны быгато Тегъёс: Удмуртия гуртвозёс гуртвозёсъяминистерство АлександрБречалов  